Еруслан

Еруслан — рака ў Саратаўскай і Валгаградскай вобласці Расіі, левы прыток Волгі (упадае ў Ерусланскі заліў Валгаградскага вадасховішча). Даўжыня 278 км, плошча басейна 5570 км². Бярэ пачатак на паўднёва-заходняй ускраіне Агульнага Сырта. Улетку месцамі перасыхае. Вада саланаватая. Прыток злева — Таргуй. Выкарыстоўваецца для ірыгацыі. На рацэ — г. Красны Кут.

Катэгорыя:Рэкі Саратаўскай вобласці
Катэгорыя:Рэкі Валгаградскай вобласці
Катэгорыя:Прытокі Волгі